জানা গেছে, ‘ক্লাসিফাইড’ এবং ‘ই-কমার্স’ এই দুই ধারা নিয়ে দ্রুত প্রসার ঘটছে অনলাইন বাজার ব্যবস্থার। এর মধ্যে আদি ধারা ‘ক্লাসিফাইড সিস্টেম’। যার শুরু গত দশকের মাঝামাঝি সময় থেকে। ক্লিকবিডি ডট কম নামক একটি প্রতিষ্ঠানের দাবি, তারাই এ ধারার পাইওনিয়ার। কাজ করছে ২০০৫ সাল থেকে। অনলাইন বাজার ব্যবস্থার ক্লাসিফাইড সিস্টেমে যে কোনো বিক্রেতা তার পণ্যের বিজ্ঞাপণ দেয়ার সুযোগ রয়েছে। ক্রেতারও সুযোগ রয়েছে বিজ্ঞাপন থেকে পছন্দের পণ্যটি বাছাই করার। তবে অনলাইনে বেচাকেনার এ ধারায় বরাবরই উপেক্ষিত ক্রেতা বা ভোক্তার স্বার্থ সংরক্ষণের বিষয়টি। পণ্যের মান নিশ্চিতের দায়িত্ব নিচ্ছে না মধ্যস্ততাকারি প্রতিষ্ঠানও। তাদের দাবি, অনলাইন বাজার ব্যবস্থায় বিশ্বের কোথাও পণ্যের মান ও ক্রেতার স্বার্থ সংরক্ষণের নিশ্চয়তা দিতে পারছে না এবং সম্ভবও নয়।